**OD ZORE DO MRAKA**

Ker se **Zemlja vrti**, se **noč in dan menjavata**. Zemlja se v **enem dnevu**, to je v 24 urah, zavrti **enkrat okrog svoje osi**. Del Zemlje, ki je obrnjen stran od Sonca, ima **noč**, drugi del Zemlje pa **dan**. Med temnim in svetlim delom dneva je **mrak**.

Dan, mrak in noč se razlikujejo po **osvetljenosti**. (Včasih je podnevi tako temačno kakor ob mraku. Ob meglenih, deževnih dneh je osvetljenost slabša in zdi se, da traja mrak veliko dlje kot sicer.)

Ker se svetloba širi v ravnih črtah, Sonce osvetljuje Luno le z ene strani. Luna kroži okoli Zemlje, zato vidimo na nebu različno osvetljeno Luno (zadnji krajec, ščip - polna luna, mlaj – prazna luna, prvi krajec).

Svetlobo zaznamo z očmi, njena zavestna zaznava pa se zgodi v možganih.

**Razloži.** Kaj pomeni, ko rečemo, da gredo nekateri ljudje s« kuram spat«?

**Ti ljudje gredo zelo zgodaj spat. Tudi kokoši se zgodaj odpravijo k počitku.**

Kaj razumeš pod besedno zvezo SVETLOBNO ONESNAŽENJE?

**Javna razsvetljava, novoletne lučke, luči, ki svetijo ponoči okrog naših domov – vse to vpliva na svetlobno onesnaževanje.**

Na kaj moraš paziti, kadar v mraku ali ponoči hodiš po neosvetljeni cesti? Kako poskrbiš, da te vozniki pravočasno opazijo?

**Oblečena imam svetla oblačila, na oblačilih in čevljih imam odsevnike, po možnosti svetim z žepno svetilko, nosim kresničko, hodim ob robu ceste, po levi strani.**

V gledališču znajo spretno pokazati le tisto, kar je pomembno. Kako naredijo, da ne vidimo, kam in kako so izginili igralci?

**V gledališču so zaposleni ljudje, ki se poklicno ukvarjajo z razsvetljavo. Osvetlijo tisti del odra, kar je v danem trenutku pomembno.**